Viena

Viena (en alemán Wien; en eslovaco Viedeň; en checo Vídeň; en croata y en serbio Beč; en hongaro Bécs; en esloveno Dunaj; en austro-bavaro Wean) ye una ciudat y estau austriaco. Ye capital d'o país y ye rodiada de tot por o estau d'a Baixa Austria.

A suya población ye d'1.631.082 habitants en una superficie de 414,90 km², con una densidat de población de 3.931 hab/km². Ye asinas a ciudat d'o país con mayor numero d'habitants. Fa parte d'a Organización d'as Ciudaz d'o Patrimonio d'a Humanidat.

Ye seu de diverses companyías y institucions internacionals, entre atras a OSCE, a OPEP y cuantas achencias d'as Nacions Unidas, asinas como l'Achencia Internacional d'a Enerchía Atomica. Cada anyo, l'1 de chinero se i celebra o Concierto d'Anyo Nuevo de Viena.

A ciudat tien una gran historia, ya que ye una d'as capitals mas antigas d'Europa, cosa que explical o suyo important patrimonio artistico. Mientres o sieglo XIX estió una d'as grans capitals musicals d'o mundo y en primerías d'o sieglo XX meca d'a filosofía y d'o debate politico d'Occident, mesmo que un d'os prencipals centros culturals mundials. En 2001, o centro d'a ciudat fue designau por a UNESCO Patrimonio d'a Humanitat. Historic Centre of Vienna, UNESCO.

Amás d'estar considerada como a Ciudat d'a Musica, City of music. por o suyo rico legau musical, Viena tamién ye conoixida como "A Ciudat d'os Suenios", ya que estió o puesto a on vivió Sigmund Freud, Documental d'a BBC: Vienna - The City of Dreams. neurologo considerau o pai d'o psicoanalís y d'a interpretación d'os suenios.

Os oríchens d'a ciudat se troban en os primers asentamientos de celtas y romanos que se transformoron en una ciudat medieval y barroca, convertindo-se en a capital de l'Imperio Austrohongaro. Ye bien conoixida por interpretar un papel esencial como centro de musica líder en Europa, a partir d'a gran epoca d'o clasicismo vienés a traviés d'a primera parti d'o sieglo XIX. O centro historico de Viena ye rico en conchuntos arquitectonicos, incluyindo-ie castiellos barrocos y chardins, asinas como a Ringstrasse de zaguerías d'o sieglo XIX plena de grans edificios, molimentos y parques. Unesco World heritage Convention.

Diferents estudios sitúan a ciudat de Viena como una d'as ciudaz con millor calidat de vida d'o mundo: en un estudio de 2005 en 127 ciudaz d'o mundo, The Economist Intelligence Unit la clasificó en primer puesto (empazada con Vancouver, Canadá) y en a encuesta de 2011 sobre 140 ciudaz Viena ocupó lo segundo puesto, por dezaga de Melbourne). Vancouver is 'best place to live'. 4 d'octubre de 2005. BBC. Vancouver drops from spot global livability poll. Liveability Ranking Report August 2011. Economist Intelligence Unit. Mientres tres anyos consecutivos (2009-2011), a consultoría de recursos humans Mercer, la situú en o primer puesto en a suya encuesta anyal sobre la "calidat de vida" feita en centenars de ciudaz arredol d'o mundo. Mercer press release: Quality of Living global city rankings. 2009. Mercer Quality of LIfe Worldwide City Rankings, 2010. resourceshelf.com. Mercer's Survey 2011, 29 de noviembre de 2011, [[Mercer (consultora)|Mercer].]

Cada anyo dende 2005, Viena ha estau o destín numero un a livel mundial de congresos y convencions internacionals. Vienna is the world’s number one congress destination. wieninternational.at 1 de chunio de 2011. A ciudat atraye cuasi cinco millons de turistas cada anyo.  Tourism Statistics - Arrivals in Vienna by countries of origin. wien.gv.at.


 Esporte 
250px|thumb|Exterior d'o Wiener Stadthalle.
Os dos clubs mas representativos d'a ciudat son clubs de fútbol, o Rapid de Viena y o FK Austria Viena, que participan en a Bundesliga d'Austria, y que internacionalment han participau en as grans competicions europea;, toz dos chugan lo clasico de Viena. Tamién cal destacar o BasketClubs Vienna que chuga en a Österreichische Basketball Bundesliga (OBB) y que ha aconseguiu ganar una vegada. Hi habió atros clubs de basketbol importants en Viena como o EK Engelmann que gano 9 vegadas a OBB pero ya desapareixió. OWiener AC ye un club polisportivo que tamién aconsiguió ganar tamién una OBB en a suya primera edición y tiene seccions d'atros esportes,estando la suya sección mas exitosa la de hockey sobre chelo.

O esportista mas famoso ye o futbolista Matthias Sindelar, que desafió a los nazis, celebró burlonament una gol contra Alemanya y se negó a incorporar-se a la selección de l'Alemanya nazi de futbol, por o que ye considerau un heroi en a suya ciudat y o suyo país. Un día amaneixió enverenau chunto a la suya muller y a suya muerte no fue nunca ni esclarida ni investigada.

 Instalacions esportivas 
Entre as instalacions esportivas destaca o Ernst-Happel-Stadion, dedicau prencipalment a partius de fútbol internacionals y prebas d'atletismo. Tamién cal destacar o Wiener Stadthalle, o mayor polisportivo cubierto d'a ciudat, con capacidat ta 16.000 espectadors.

 Competicions esportivas 
A ciudat ye siede de muitos escaicimientos esportivos diferents, incluyindo-ie lo Vienna City Marathon, que atraye mas de 10.000 participants cada anyo y normalment se fa en mayo.

En 2005 Austria organizó o Campionato d'o Mundo d'hockey sobre chelo y la final se chugó en Viena. Tamién fue una d'as siedes d'a Eurocopa de fútbol de 2008, chugando-se-ie la final.

 Molimentos 
 Ilesia de Sant Agostín, popularment clamada "Ilesia d'os Agostins" (Augustinerkirche), una ilesia d'o sieglo XIV en estilo gotico encara que muit esviellada en o sieglo XVIII en estilo barroco.
 Ilesia de Sant Miguel.
 Palacio de Schönbrunn.

 Fosals 
 Fosal Central de Viena, inaugurau en 1874, que ye uno d'os mas grans d'Europa.

 Galería d'imáchens 

 Personalidaz naixidas de Viena 
Categoría principal: Naixius de Viena.

 Franz Schubert, compositor.
 Johann Strauss (fillo), compositor.
 Christoph Waltz, actor.
 Fritz Lang, director cinematografico.
 Alban Berg, compositor.

 Vinclos externos 
 Pachina web oficial de Viena.

 Referencias 

*